Advertisements Blog post minn osservatur politiku Mark Camilleri, Laburist ddikjarat u eks-delegat tal-istess Partit ma qagħadx jomgħod kliemu u ddikjara hekk f'blog tiegħu: " If you think we live in a normal country, you are wrong. Issa għandna konferma li anke Mark Camilleri qed jirrepeti dak li kien jgħid Dr. Adrian Delia li aħna l-Maltin u l-Għawdxin ma aħniex ngħixu f'pajjiż normali. Anke nies ta' twemmin Laburist ferventi qed jaqblu ma dak li kien jgħid l-eks-kap tal-Partit Nazzjonalista, allavolja Dr Adrian Delia kien jiġi kkritikat bl-aħrax min-niesu stess. Iżda Mark Camilleri mar oltre minn hekk. Waqt li kif diġa' semmejt Camilleri ddiskriva lilu nnifsu bħala Laburist, hu għandu il-gutż jagħmel dak li ta' Republika qatt ma kellhom ir-rieda jagħmlu. Bla tlaqlieq ta' xejn u mingħajr tidwir mal-lewża, Camilleri qed jgħid li biex jitneħħa dan il-Gvern korrott, bil-fors irid jieħu l-Gvern il-Partit Nazzjonalista. Dan qed jgħidu biex forsi fil-pajjiż jerġa' jkollna pajjiż normali. Jekk taqbilx ma dak li jgħid Mark Camilleri jew le hija xi ħaġa għal kull qarrej li jaħseb jew jiddeċiedi, imma bil-fors ikollok tammirah fuq dan il-punt. Huwa jiddikjara kliemu b'mod ċar u jmur kontra l-partit tiegħu stess għax verament jemmen hekk. Camilleri kompla jgħid li bi Gvern immexxi minn Partit Nazzjonalista, dan il-pajjiż jista' jkun li ma jibqax sejjer il-baħar. Huwa widdeb li qabel nibqgħu niddiskutu l-politika fl-idejoloġiji tagħha, il-pajjiż għandu bżonn li jirritorna bħala pajjiż normali fejn il-mafia ma ssib ebda sostenn jew appoġġ mill-gvern offiċjali tal-ġurnata. Dan huwa kliem iebes minn Mark Camilleri li jekk xejn jaf kif jaħdem il-Partit Laburista għax minn dejjem iddikjara li kien bniedem qrib ħafna tal-Partit Laburista.